«Real» va «Yuventus» jamoalari final o‘yiniga tushishni istovchi muxlislari uchun 18 mingtadan chipta oldi. Yana 5500 chipta internet orqali sotib bo‘lingan, qolgan chiptalar homiylar, UYeFA vakillari, futbol federatsiyalari va turnirda ishtirok etgan jamoalarga bo‘lib berilgan. Kardiffdagi «Millenim» stadioni 74,5 ming muxlis uchun mo‘ljallangan, ammo xavfsizlik choralari tufayli o‘rinlar soni 64 mingtagacha qisqartirilgan. Chiptalar bahosi 69 yevrodan 449 yevrogacha. Final 3 iyun kuni bo‘lib o‘tadi.